For Lars Fogt er noget nær det tætteste, man kan komme på et beviseligt dumt svin. Alligevel arbejder Lars Fogt på B.T., hvilket fortæller meget om B.T. Alligevel formidler det danske pressekorps rutinemæssigt hans historier videre, hvilket fortæller meget om det danske pressekorps.

Det var dét, der skete, da Lars Fogt besluttede sig for at begå karaktermord på Uffe Elbæk. Karaktermordet er en specialitet, som Lars Fogt har udviklet gennem en lang karriere. Måske skal man se lidt nærmere på afsenderen?

I november 2010 skrev Søren Pind (V) på Facebook at Lars Fogt er ”en uvederhæftig, løgnagtig bedrager”. Dengang havde Lars Fogt skrevet kritisk om Søren Pinds aktiviteter i ejendomsselskabet Nordicom. Søren Pind udtalte senere til Politiken: ”Jeg har fremsat et udsagn, der er bevidst injurierende, og hvis B.T. eller Lars Fogt ikke agter at imødegå det, må det jo stå til troende.” Søren Pind sagde også: ”Hvis man siger sådan, som jeg gør, og B.T. og Lars Fogt ikke kan vinde et injuriesøgsmål i retten, er det fordi, jeg har ret.”